قال لحسن الداودي، الوزير المنتدب لدى رئيس الحكومة المكلف بالشؤون العامة والحكومة، :”الحكومة لي جات ديال 2012 لقات مشاكل كثيرة منها العجز ديال الميزانية لي وصل 7،8 في المائة والمكتب الوطني للماء والكهرباء ONE عندو عجز وصل 12 مليار درعم، والمدارس لي تبناو متخلصوش وصلو 9 مليار درهم وصندوق المقاصة فات 56 مليار درهم”. وأضاف المسؤول الحكومي في حوار مع “كود” ، أن “ديك نسبة نمو ديال 2006 و2007، والزيادة ف الاجور، كولشي تكب علينا مور 2012 متخلصوش الا فحكومة بنكيران اللي نقذات البلاد”. وتابع المتحدث :”واش كتذكرو بلي صندوق النقد الدولي دار لينا خط ائتمان باش يضمن المغرب حيث حتا واحد مبغاش يضمنا تا حد”. وقال الداودي :”دبا الوضعية تقادات.. ولكن تقادات عوض ما نخدمو بدوك الموارد كنخلصو الكريدي”، مضيفا :”40 مليار درهم تراكمت عليها 15 عام غادي نخلصوها هاد العام، كون مكانش الديون كون غانديرو بها شي حاجات مهمة وانجازات لكن حنا اختارينا نفكو البلاد من العجز”. وتابع :” 2012 و2013 مكاين لي بغا يسلفنا حتى دار لينا البنك الدولي خط ائتمان”، مؤكد أنه “اليوم دبا البلاد مستقرة من ناحية المالية ومن هاد السنة غاتراجع ديون ديال المغرب”. وأوضح المتحدث :”الانجازات ديال هاد الحكومة اكبر من الحكومة السابقة لكن الساس هو الحكومة السابقة بظروف صعيبة عاشتها”، مضيفا :”حمد لله ملي وصلات الحكومة ل 5 سنوات اما راه كانت مشكل كبير”. 
الداودي لـ”كود”: حكومة بنكيران أنقذت البلاد من الغرق والوضعية المالية تقادات وغانردو 40 مليار درهم ديال كريدي هاد العام